Θηραμένης


 * [Ο Θηραμένης μερικές ημέρες μετά το θάνατό του συναντά στον Άδη συμπατριώτες του που είχαν κι αυτοί πεθάνει πρόσφατα. Εκεί τους διηγείται τι ἐπαθε από τον Κριτία.]**

Λοιπόν συμπατριώτη μου, ενώ κατά την αγόρευσή μου όλα πήγαιναν καλά και η βουλή με επιδοκίμαζε, δεν περνούσε από το μυαλό μου ότι ο Κριτίας θα μου επιφύλασσε μία τόσο δυσάρεστη έκπληξη. Ας σου τα διηγηθώ από την αρχή για να καταλάβεις...  Μετά τον λόγο μου και αφού ο Κριτίας μπήκε ξανά στην αίθουσα μαζί με πολίτες, οι οποίοι ισχυρίζονταν ότι ήταν εξαγριωμένοι μαζί μου, δεν δίστασε να μου προσάψει ψευδείς κατηγορίες.Ξεκινώντας την ομιλία του με το επιχείρημα του ιδανικού ηγέτη ,να προστατεύει δηλαδή τους πολίτες του από ανθρώπους που αντιτίθενται και επαναστατούν ενάντια στους αθηναϊκούς νόμους, με κατηγόρησε ότι δεν είμαι άξιος να ανήκω στον κατάλογο των τρισχιλίων και για αυτό το λόγο έδωσε εντολή να με αφαιρέσουν από τον κατάλογο, έτσι ώστε να μπορεί ελεύθερα να με αφανίσει. Ακούγοντας τα λόγια του, πλημμυρισμένος από φόβο και οργή όρμηξα πάνω στον βωμό και τους ικέτευσα σε ό,τι πιο δίκαιο υπάρχει, να μην έχει ο Κριτίας το δικαίωμα να διαγράφει όποιον θελήσει αλλά να τηρεί τους νόμους, όπως ακριβώς τους συνέταξαν και σύμφωνα με αυτούς να δικαζόμαστε.Ύστερα, πρόσθεσα στο λόγο μου ότι αυτή μου η κίνηση δεν θα με βοηθήσει καθόλου, αλλά το έκανα για να αποδείξω πόσο ασεβής είναι απέναντι στους Θεούς και απόρησα, γιατί δεν βοηθούσαν τους εαυτούς τους, εφόσον το δικό μου όνομα διαγράφεται τόσο εύκολα όσο και το δικό τους. Τα λόγια μου όμως δεν βρήκαν αντίκρισμα και ευθύς αμέσως φώναξαν τους έντεκα με επικεφαλή τον άθλιο Σάτυρο να με συλλάβουν και επικαλούμενος τους νόμους ο Κριτίας με παρέδωσε σε αυτούς. Ο Σάτυρος μαζί με τους βοηθούς του προσπαθούσαν να με αποσπάσουν από τον βωμό και παρ'όλες τις επικλήσεις μου στους Θεούς, κανείς από τους βουλευτές δεν επενέβη εξαιτίας του φόβου. Τέλος, σέρνοντάς με στην αγορά ο Σάτυρος μου είπε να σιωπήσω, αλλιώς θα θρηνήσω,του απάντησα ότι δεν έχω τίποτα να χάσω. Ακόμη και την στιγμή που έπινα το κώνειο, έριξα μακριά τις τελευταίες σταγόνες στην υγεία του Κριτία.